
Бүген Татарстан Республикасы Рәисе Рөстәм Миңнеханов «Иннопром-2023» халыкара сәнәгать күргәзмәсе кырларында Ульяновск өлкәсе Губернаторы Алексей Русских белән очрашты.

Очрашу Ульяновск өлкәсе стендында узды, анда җитәкчеләр очрашу алдыннан төбәкнең сәнәгать продукциясе күргәзмәсен карадылар. Аерым алганда, «Соллерс-Атлант» шассиенда медицина ярдәме машинасы мөмкинлекләре белән таныштылар.

"Безнең транспорт белән тәэмин ителешне, сәнәгать тармакларының охшаш булуын исәпкә алып, сәүдә-икътисадый элемтәләрне үстерү перспективалары яхшы", - дип билгеләп үтте Рөстәм Миңнеханов.

Ул соңгы теркәлгән мәгълүматлар буенча төбәкара товар әйләнеше 7 млрд сум тирәсе тәшкил иткәнен искәртте.

"Нәтиҗәле кооперациянең яхшы үрнәге булып „Соллерс-Алабуга“ ҖЧҖ һәм "Автодом“ ҖЧҖнең „Соллерс-Атлант“ шассисында ашыгыч медицина ярдәме автомобильләре җитештерү проекты тора», - дип ассызыклады ТР Рәисе.

Ульяновск өлкәсе Губернаторы үз чиратында ике төбәкнең бизнесын интеграцияләү кирәклеген билгеләп үтте. "Сезнең делегацияне бизнес миссия белән Ульяновск өлкәсендә көтәбез", - дип тәкъдим итте Алексей Русских.

Моннан тыш, әңгәмә барышында губернатор аерым Ульяновск өлкәсенең елга маршрутларын эшләтеп җибәрү белән кызыксынуны билгеләп үтте.
Рөстәм Миңнеханов «Иннопром»да Ульяновск өлкәсе Губернаторы Алексей Русских белән очрашты